اے جے ایم مزمل

احمد جمال دین محمد مُزَمِّل (سری لنکا کی قومی زبان سنہالی میں: ඒ. ජේ. එම්. මුසම්මිල් ، ملک کی دوسری سرکاری زبان تمل میں: ஏ. ஜே. எம். முஸம்மில்) ایک سری لنکائی سیاست دان ہیں۔ وہ 2011ء سے 2016ء تک کولمبو کے میئر رہے۔ بعد ازاں انھیں 2017 ءسے 2019ء تک ملائیشیا میں سری لنکا کا ہائی کمشنر مقرر کیا گیا۔ 2019ء میں وہ مغربی صوبہ کے نواں گورنر بنے، پھر شمال مغربی صوبہ کے گیارہویں گورنر اور 31 اگست 2020 کو انھیں اوووا صوبے کا چودھواں گورنر مقرر کیا گیا۔

 ابتدائی زندگی 
مُزَمِّل 5 جنوری 1949 ءکو پیدا ہوئے اور کہاوتا، رتناپورہ ضلع سے تعلق رکھتے ہیں۔
وہ ظاہرہ کالج، کولمبو میں تعلیم یافتہ ہیں۔

وہ طویل عرصے سے مورز اسپورٹس کلب کے رکن ہیں، جس کے صدر بھی رہ چکے ہیں۔ انھوں نے مختصر مدت کے لیے کلب کی طرف سے کرکٹ بھی کھیلی۔ اس کے علاوہ وہ سری لنکا کرکٹ کے نائب صدر بھی رہے۔

 سیاسی کیریئر 
مُزَمِّل نے 1970ء میں بطور طالب علم یونائیٹڈ نیشنل پارٹی (UNP) میں شمولیت اختیار کی۔ بعد ازاں وہ سری لنکا مسلم کانگریس (SLMC) میں شامل ہوئے۔

 ڈیموکریٹک یونٹی الائنس 
2004ء میں مُزَمِّل اور سری لنکا مسلم کانگریس کے دیگر رہنماؤں نے جماعت چھوڑ کر ڈیموکریٹک یونٹی الائنس تشکیل دی۔
وہ جماعت کے قومی منتظم بھی رہے۔

2004 ءکے مغربی صوبائی کونسل انتخابات میں وہ کولمبو ضلع سے امیدوار تھے اور منتخب ہوکر صوبائی کونسل میں داخل ہوئے۔
وہ پورے ملک میں ڈیموکریٹیک یونیٹی الائنس (DUA) کے واحد صوبائی کونسلر تھے۔

 یو این پی میں واپسی 
2009ء میں انھوں نے دوبارہ یونائیٹیڈ نیشنل پارٹی میں شمولیت اختیار کی۔
وہ 2009ء کے مغربی صوبائی کونسل انتخابات میں دوبارہ کامیاب ہوئے۔

2010ء کے سری لنکا کے پارلیمانی انتخابات 2010ء میں وہ یو این پی کے امیدوار تھے مگر منتخب نہ ہو سکے۔

 کولمبو کے میئر 
اگست 2011ء میں UNP نے انھیں کولمبو کے میئر کے امیدوار کے طور پر نامزد کیا۔
انھوں نے صوبائی کونسل کی نشست سے استعفیٰ دے کر 2011ء سری لنکا بلدیاتی انتخابات میں حصہ لیا۔

 ہائی کمشنر برائے ملائیشیا 
یکم فروری 2017ء کو انھیں ملائیشیا میں سری لنکا کا ہائی کمشنر تعینات کیا گیا۔

ماس طرح ستے مزمل ایک نامور سری لنکائی سیاست دان ہیں۔ وہ 2011ء سے 2016ء تک کولمبو کے میئر رہے۔ بعد ازاں 2017ء سے 2019ء تک انھیں ملائیشیا میں سری لنکا کا ہائی کمشنر مقرر کیا گیا۔ 2019ء میں وہ مغربی صوبے کے نواں گورنر اور پھر شمال مغربی صوبے کے گیارہویں گورنر بنے۔ بعد ازاں 31 اگست 2020ء کو انھیں اوووا صوبے کے چودھویں گورنر کے طور پر تعینات کیا گیا۔

 مزید دیکھیے 
 سری لنکا کے غیر کیریئر سفارتی نمائندگان کی فہرست

 حوالہ جات 

 بیرونی روابط 
 muzammil.org

زمرہ:کولمبو کے میئر
زمرہ:1949ء کی پیدائشیں
زمرہ:بقید حیات شخصیات